google/wiki40b huggingface dataset:
Α.Ε. Αίολος-Ταύρος 2006

Ιστορικό

Το ανδρικό τμήμα καλαθοσφαίρισης της Ένωσης ξεκίνησε την πορεία του από τη Γ' Εθνική Κατηγορία, όπου και διαγωνίστηκε την περίοδο 2006-07. Ολοκλήρωσε τις αγωνιστικές του υποχρεώσεις στη 13η και πρότελευταία θέση της βαθμολογικής κατάταξης με αποτέλεσμα να υποβιβαστεί στο τοπικό του πρωτάθλημα.
Κατά την αγωνιστική περίοδο 2007-08 η ομάδα του Ταύρου έλαβε μέρος στο Πρωτάθλημα της Α' Κατηγορίας της Ε.Σ.Κ.Α. τερματίζοντας στην 5η θέση της κατάταξης. Την επόμενη χρονιά, 2008-09, έχοντας συγκεντρώσει 24 νίκες και 6 ήττες, κατέλαβε τη 2η θέση της βαθμολογίας, κερδίζοντας την επιστροφή της στη Γ' Εθνική. Την αγωνιστική περίοδο 2009-10, στα πλαίσια των αγώνων του 2ου Ομίλου Νότου, η Ένωση κατετάγη 11η στην τελική βαθμολογία, εντός της ζώνης του υποβιβασμού.   
Η καθοδική πορεία του συλλόγο δεν σταμάτησε εκεί, εφόσον την περίοδο 2010-11 συγκέντρωσε μόλις 3 νίκες στην Α' Κατηγορία της Ε.Σ.Κ.Α. με αποτέλεσμα να τερματίσει στη 14η και τελευταία θέση της βαθμολογίας. Την επόμενη χρονιά, αγωνιζόμενος στον 1ο Όμιλο της Β' Κατηγορίας, ολοκλήρωσε τις αγωνιστικές του υποχρεώσεις στην 8η θέση.

Τρέχουσα αγωνιστική περίοδος

Κατά την τρέχουσα αγωνιστική περίοδο, 2012-13, η Α.Ε. Αίολος-Ταύρος 2006 έλαβε μέρος στο Πρωτάθλημα της Β' Κατηγορίας Ανδρών της Ε.Σ.Κ.Α., τερματίζοντας στην 4η θέση του 2ου Ομίλου και συμμετέχοντας στα play-off της κατηγορίας, αν και απέτυχε να αγωνιστεί στον τελικό.
Έδρα του συλλόγου είναι το Κλειστό Δημοτικό Γυμναστήριο Ταύρου «Τιμόθεος Ευγενικός». Πρόεδρος του διοικητικού συμβουλίου είναι ο Εμμανουήλ-Ευάγγελος Λεκάκης, ενώ καθήκοντα πρώτου προπονητή διατηρεί ο Παναγιώτης Δημητρίου.

Ιστορικό

Κατά την αγωνιστική περίοδο 2008-09 το γυναικείο τμήμα καλαθοσφαίρισης του συλλόγου συμμετείχε στο Πρωτάθλημα της Γ' Κατηγορίας Γυναικών της Ε.Σ.Κ.Α., καταλαμβάνοντας την 3η θέση στην τελική βαθμολογία. Σαν αποτέλεσμα κέρδισε μια θέση στους αγώνες της Β' Κατηγορίας για την περίοδο 2009-10, οπότε και τερμάτισε στη 10η θέση, εντός της ζώνης του υποβιβασμού.
Έχοντας επιστρέψει στη Γ' Κατηγορία, η ομάδα του Ταύρου ολοκλήρωσε τις αγωνιστικές της υποχρεώσεις για την περίοδο 2010-11 στην 4η θέση της βαθμολογικής κατάταξης. Την επόμενη χρονιά, 2011-12, πάντα στην ίδια κατηγορία, κατετάγη στην 8η θέση του τελικού βαθμολογικού πίνακα.

Τρέχουσα αγωνιστική περίοδος

Κατά την τρέχουσα αγωνιστική περίοδο, 2012-13, ο σύλλογος δεν συγκρότησε γυναικείο τμήμα.

Τρέχουσα αγωνιστική περίοδος

Κατά την τρέχουσα αγωνιστική περίοδο, 2012-13, η Α.Ε. Αίολος-Ταύρος 2006 έλαβε μέρος στο Πρωτάθλημα του 2ου Ομίλου του Περιφερειακού Πρωταθλήματος Γυναικών (Ε.Σ.ΠΕ.Δ.Α.), ολοκληρώνοντας τις αγωνιστικές της υποχρεώσεις στη 13η θέση της βαθμολογικής κατάταξης.
Αχλάδες

Το ακρωτήριο Αχλάδες αποτελεί το νοτιότατο άκρο της νήσου Ίου των Κυκλάδων. Βρίσκεται σε γεωγραφικές συντεταγμένες πλάτος 36°38΄32΄΄ Βόρειο και μήκος 25°21΄22΄΄ Ανατολικό. Στα βορειοανατολικά του ανοίγεται ο όρμος Μαγγανάρι (ή Μαγγανάρη) με τον ομώνυμο οικισμό. Σχεδόν ακριβώς προς τα νότια, σε απόσταση 18 χιλιομέτρων (9,7 ναυτικών μιλίων) από τις Αχλάδες βρίσκεται το Ακρωτήριο Μαυρόπετρα, που είναι το βορειότερο σημείο της νήσου Σαντορίνης.
36°38′32″N 25°21′22″E
Μάρσα Μέι

Παιδικά χρόνια

Η Μάρσα Μει(γεννημένη ως Bianca Byndloss), γεννήθηκε στις 23 Ιανουαρίου του 1995 στο Μαϊάμι της Φλόριντα. Έχει Ιταλική, Κουβανική και Βρετανική καταγωγή. Τα παιδικά της χρόνια τα έζησε στο Μαϊάμι μαζί με την οικογένειά της όπου την αγαπά πολύ και συνεχίζει να τη στηρίζει μέχρι και σήμερα για την απόφαση της να ασχοληθεί με το πορνό. Η Μάρσα έκανε πρώτη της φορά έρωτα, όταν φοιτούσε στην τελευταία τάξη του λυκείου, με έναν άντρα που ήταν γείτονάς της και με τον οποίο είχε σχέση για ενάμιση χρόνο. Ωστόσο, από την ηλικία των δεκαέξι μέχρι την ηλικία των δεκαοκτώ, είχε σχέση με πολλά αγόρια καθώς και με κορίτσια από το σχολείο της, τα οποία ήταν ομοφυλόφιλα και της ζητούσαν να κάνουν μαζί της πρώτη φορά σχέση και έρωτα. Επίσης, στο λύκειο είχε δημιουργήσει ένα blog όπου ανέβαζε βίντεο μέσα από τα οποία έδινε συμβουλές για τη σωστή εκτέλεση στοματικού σεξ. Τα βίντεο αυτά έγιναν τόσο δημοφιλή στην περιοχή της, όπου μέσα σε πολύ μικρό χρονικό διάστημα έγιναν viral.

Καριέρα

Η καριέρα της στην βιομηχανία πορνό, ξεκίνησε από τα δεκαοκτώ της, όταν κατά την διάρκεια της φοίτησής της στο λύκειο είχε δημιουργήσει ένα δικό της blog αφιερωμένο στον φετιχισμό ποδιών και στοματικό σεξ. Η Μάρσα Μέι μέσω αυτού του blog απόκτησε μεγάλη διασημότητα, ώστε πολλοί άντρες της περιοχής της, την πλήρωναν για να κάνουν έρωτα μαζί της. Αυτός είναι και ο λόγος που άρχισε την δική της καριέρα στην βιομηχανία πορνό. Το 2014, σε ηλικία δεκαεννέα ετών ξεκίνησε να συμμετέχει σε ταινίες hardcore. Από την αρχή της καριέρας της μέχρι και σήμερα, έχει εμφανιστεί σε βίντεο πολλών εταιριών του είδους όπως Brazzers, BangBros, Team Skeet, Jules Jordan και Evil Angel.

Προσωπική ζωή

Η Μάρσα Μέι αγαπά τον γυμνισμό και συχνά εμφανίζεται σε πάρτι χωρίς ρούχα, ολόγυμνη. Στον ελεύθερο χρόνο της, απολαμβάνει να πηγαίνει για ψώνια με τις φίλες και να κάνει live βίντεο σε webcam ιστοσελίδες πορνό. Αγαπά τα τατουάζ γι'αυτό έχει διάσπαρτα σε όλο το σώμα της. Η Μάρσα Μέι έχει δηλώσει ότι ανά διαστήματα είχε σχέσεις και με άνδρες και με γυναίκες. Επίσης, σε συνέντευξή της παλιότερα, έχει δηλώσει ότι έχει  ως είδωλο και άτομο που θαυμάζει, την επίσης ηθοποιό ταινιών πορνό Σάσα Γκρέϊ.
Αρδύνιον Μυσίας

Η πόλη του Αρδυνίου ήταν στην περιοχή της Θήβης της Μυσίας.
Πολύ πιθανόν να βρισκόταν κοντά στις ομηρικές πόλεις Σαρδησσό και Λυρνησσό. Την ύπαρξη της πόλεως πιστοποιούν οι ιστορικοί Ξάνθος από την Λυδία, Νικόλαος ο Δαμασκηνός και ο Στέφανος ο Βυζάντιος. Οι κάτοικοι ονομάζονταν Αρδύνιοι. Κατά τον Νικόλαο, η πόλη κτίστηκε από τον Μυσό ηγεμόνα Άρνωσσο, του οποίου η κόρη νυμφεύτηκε τον Λυδό βασιλιά Σαδυάττη.
Άγνωστη η σημερινή της τοποθεσία.
Η ιστορία της ελπίδας

Υπόθεση

Η Ήβη είναι ένα εξάχρονο κορίτσι που ζει σε ένα ορφανοτροφείο. Πλησιάζουν Χριστούγεννα και η Ήβη θέλει μια κούκλα και μια οικογένεια για δώρο. Όλα τα παιδιά θα περάσουν με κάποιο τα Χριστούγεννα εκτός από την Ήβη. Η μικρή όμως είναι έξυπνη και αντί να πάει στο σπίτι των νηπίων σταματάει στο Άπλετον. Στο Άπλετον βρίσκεται το κατάστημα του κυρίου Μπλόσσομ και μέσα μια κούκλα, η Χριστίνα που αναζητά ένα κοριτσάκι να τη δεχτεί. Όμως στο Άπλετον ζει και ένα ζευγάρι που δεν έχει παιδιά, ο αστυφύλακας κύριος Τζόουνς και η γυναίκα του η κυρία Τζόουνς που θέλει ένα παιδί. Στο τέλος θα βρεθούν όλοι μαζί ως δώρο ο ένας στον άλλο.
Ένωση για τη Διαχείριση Πληροφοριών και Εικόνων

Η Ένωση για τη Διαχείριση Πληροφοριών και Εικόνων(αγγλ.Association for Information and Image Management - AIIM) ιδρύθηκε το 1943 και αποτελεί μία κοινότητα των επιστημόνων της πληροφόρησης. Πρόκειται για έναν μη κερδοσκοπικό οργανισμό, ο οποίος μέσα από τη δράση του εκπροσωπεί και υποστηρίζει την παγκόσμια Κοινωνία της Πληροφορίας και όσους εργάζονται για την ευημερία της.

Διοίκηση

Η AIIM διοικείται από το Διοικητικό Συμβούλιο  (AIIM Board of Directors) το οποίο απαρτίζεται από τον Πρόεδρο (Board Chair), τον Ταμία (Treasurer), ένα Γενικό Μέλος της Εκτελεστικής Επιτροπής (Executive Committee Member At Large Immediate Past Chair) και δώδεκα μέλη. Το Διοικητικό Συμβούλιο είναι αρμόδιο για τη διαχείριση των υποθέσεων της ένωσης και καθορίζει το στρατηγικό προσανατολισμό της. Το έργο του Διοικητικού Συμβουλίου υποστηρίζουν οι Επιτροπές (Committees) που συστήνει η AIIM, οι οποίες διαχειρίζονται θέματα διοικητικά, πολιτικής και προγράμματος. Επιπλέον, η ένωση διαθέτει ένα δίκτυο Παραρτημάτων (AIIM Chapter Network), τα οποία δρούν επικουρικά προς το έργο της AIIM.

Σκοπός

Το σύνολο των δραστηριοτήτων της AIIM εστιάζει στη βοήθεια και την υποστήριξη των επιστημόνων της πληροφόρησης και την καθοδήγηση τους κατά την επαγγελματική τους πορεία. Σύμφωνα με την επίσημη ιστοσελίδα της AIIM, η αποστολή  της είναι να διασφαλίσει ότι οι επιστήμονες της πληροφόρησης αντιλαμβάνονται τις τρέχουσες και τις μελλοντικές προκλήσεις που προκύπτουν σχετικά με τα ζητήματα διαχείρισης της πληροφόρησης σε μια εποχή όπου υπάρχει διαθέσιμη πληθώρα δεδομένων.

Μέλη

Τα μέλη  της AIIM ξεπερνούν τους 65.000 επαγγελματίες σε περισσότερες από 150 χώρες ανά τον κόσμο. Η ένωση προσφέρει δύο Προγράμματα Συμμετοχής για τα Μέλη, το Επαγγελματικό Πρόγραμμα Συμμετοχής (Professional Membership) και το Πρόγραμμα Παρόχων Λύσεων (Solution Provider Membership). Στην πρώτη κατηγορία μελών μπορούν ενταχθούν επαγγελματίες της πληροφόρησης, ενώ στη δεύτερη εταιρείες υπηρεσιών.

Δράση

Το έργο και η δράση της AIIM εστιάζει στην υποστήριξη του έργου των επαγγελματιών της πληροφόρησης, μέσα από ποικίλες διοργανώσεις, εκπαιδευτικές πρωτοβουλίες και προγράμματα πιστοποίησης. Αναλυτικότερα, η AIIM αναπτύσσει το «Πρόγραμμα Εκπαιδευτικών Συνεργατών» (AIIM Education Partner Program) μέσω του οποίου εξειδικευμένοι εκπαιδευτικοί συνεργάτες συμμετέχουν στα εκπαιδευτικά προγράμματα της ένωσης. Παράλληλα, διοργανώνει σεμινάρια ειδικού ενδιαφέροντος μέσα από τα οποία παρέχονται δυνατότητες εκπαίδευσης και ευκαιρίες επαγγελματικής δικτύωσης. Επιπλέον, διοργανώνει ένα ετήσιο συνέδριο (AIIM Conference) , στο οποίο εξετάζονται και μελετώνται αναδυόμενα θέματα του χώρου της διαχείρισης των πληροφοριών και των εικόνων και διαθέτει στα μέλη της εύρος εκπαιδευτικών προγραμμάτων και δραστηριοτήτων.
Γιαντράνκα Στογιάκοβιτς

Τα πρώτα χρόνια

Γεννημένη στο Σεράγεβο της Βοσνίας, καταγόταν από  οικογένεια δασκάλων (ο πατέρας της ήταν από το  Ντομπόι, ενώ η μητέρα της από τη Δαλματία), πέρασε τα πρώτα της χρόνια σε ένα μικρό χωριό κοντά στο  Μποσάνσκι Νόβι όπου οι γονείς της είχαν διοριστεί να διδάξουν.
Οι γονείς της πολύ σύντομα χώρισαν και έτσι μετακόμισε με την μητέρα της στο Σεράγεβο, ενώ σύντομα συνεχίστηκαν οι μετακινήσεις στο   Ντουμπρόβνικ, το Γκράντατς, και το Βάρες, μικρές πόλεις που παρουσιάζαν ελλείψεις σε δασκάλους και όπου η μητέρα της έβρισκε δουλειά. Κατά καιρούς εγκαταστάθηκαν σε διάφορα χωριά γύρω από το Σεράγεβο, και ήταν εκεί όπου η Γιαρντάνκα πέρασε το πιο σημαντικό κομμάτι της παιδικής της ηλικίας.

Καριέρα

Στην ηλικία των 16 ετών, η Γιαρντάνκα Στογιάνοβιες μπήκε στο τζαζ συγκρότημα του θείου της Vukašin Radulović και έδωσε παραστάσεις μαζί τους σε όλη τη χώρα καθώς και σε άλλη μέρη της Ευρώπης  (κυρίως στη  Γερμανία).
Το  1981 ήταν δεύτερη φωνή με την Ismeta Dervoz για τη Γιουγκοσλαβική συμμετοχή με το όνομα Vajta στη Γιουροβίζιον του 1981 στην Ιρλανδία.
Το 1984, στην διάρκεια των  Χειμερινών Ολυμπιακών Αγώνων που  πραγματοποιήθηκαν στο Σεράγεβο, τραγούδησε το επίσημο θεματικό ύμνο των Αγώνων. Περίπου την ίδια εποχή, έλαβε το βραβείο του καλύτερου καλλιτέχνη της Γιουγκοσλαβίας. Ήταν ανάμεσα από τους πιο ταλαντούχους και αγαπημένους τραγουδιστές και τραγουδοποιούς.
Από το  1988, η Γιαντράνκα Στογιάκοβιτς διαμένει ως επί τω πλείστον στην Ιαπωνία.

Δισκογραφία

To 1997, τραγούδησε το τραγούδι του τέλους για το ηλεκτρονικό παιχνίδι της Konami, Vandal Hearts για το Sony PlayStation.
Οντολογία (πληροφορική)

Μηχανική Οντολογιών

Μηχανική Οντολογιών (ή ανάπτυξη οντολογιών) είναι ένα υπο-πεδίο της Μηχανικής Γνώσης που μελετά τις μεθόδους και μεθοδολογίες για την ανάπτυξη οντολογιών: όλες εκείνες τις διαδικασίες που αφορούν ένα κύκλο ζωής μιας οντολογίας, δηλ. από την αρχική σύλληψη μέχρι την επαναχρησιμοποίησή της (αυτοσχεδιασμός, διόρθωση, διαχείριση εκδόσεων, σύγκριση, αντιστοίχηση, συγχώνευση, αξιολόγηση), καθώς και την μελέτη των εργαλείων που απαιτούνται για την υποστήριξη των διαδικασιών αυτών. Από τις πιο γνωστές και μοντέρνες μεθοδολογίες που υποστηρίζουν και την συνεργατική ανάπτυξη οντολογιών είναι η DILIGENT,η HCOME, και η DOGMA.
Νίκος Σισμανίδης

Καριέρα

Ο Νίκος Σισμανίδης ήταν μέλος του Ολυμπιακού Πειραιώς στο αήττητο πρωτάθλημα καλαθοσφαίρισης που κατέκτησε ο σύλλογος το 1976.
Στον Ολυμπιακό παρέμεινε για τέσσερα χρόνια, έχοντας καταφέρει να κατακτήσει 2 Πρωταθλήματα Ελλάδος (1976 και 1978) και 3 Κύπελλα Ελλάδος (1976, 1977 και 1978).
Με τον Ολυμπιακό έχει αγωνιστεί σε διάφορες ευρωπαικές διοργανώσεις και συγκεκριμένα στο Κύπελλο Κυπελλούχων (1976 και 1978) καθώς και στο Κύπελλο Πρωταθλητριών (1977 και 1979).
Κατά τη διάρκεια της παραμονής του στον Ολυμπιακό, ο Νίκος Σισμανίδης αγωνίστηκε υπό τις οδηγίες των Φαίδωνος Ματθαίου και Κώστα Μουρούζη.
Εκτός του Ολυμπιακού Πειραιώς, ο Νίκος Σισμανίδης έχει αγωνιστεί σε επαγγελματικό επίπεδο και στον Α.Ο. Παγκρατίου.

Προπονητική καριέρα

Ο Νίκος Σισμανίδης έχει υπάρξει προπονητής της μπασκετικής ομάδας του Α.Ο. Παγκρατίου.

Διεθνείς συμμετοχές

Ο Νίκος Σισμανίδης έχει πραγματοποιήσει συνολικά 87 εμφανίσεις με την Εθνική ομάδα των Ανδρών.
Μεταξύ άλλων, έχει συμμετάσχει στο Πανευρωπαικό Πρωτάθλημα Ανδρών του 1965, στο Πανευρωπαικό Πρωτάθλημα Ανδρών του 1969 και στο Βαλκανικό Πρωτάθλημα Ανδρών του 1970.
Κύπελλο Κύπρου Γ΄ – Δ΄ κατηγορίας 2013-14

Σύστημα διεξαγωγής

Στο Κύπελλο Κύπρου Γ΄ – Δ΄ κατηγορίας 2013-14 είχαν δικαίωμα συμμετοχής μόνο οι ομάδες της Γ΄ κατηγορίας 2013-14 και της Δ΄ κατηγορίας 2013-14 κατηγορίας (σύνολο 29 ομάδες), κάθε μια εκ των οποίων αποφασίζει κατά πόσον θα δηλώσει συμμετοχή στη διοργάνωση. Δήλωσαν συμμετοχή οι 18 από τις 29 ομάδες.
Διεξήχθη σε 5 γύρους. Στον Α΄ και Β΄ γύρο  έγιναν μονοί αγώνες στην έδρα της ομάδας που είχε κληρωθεί ως γηπεδούχος. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, τότε εκτελούνταν πέναλτι.
Στα προημιτελικά και στα ημιτελικά έγιναν διπλοί αγώνες με κάθε ομάδα να αγωνίζεται στην έδρα της και στην έδρα του αντιπάλου. Προκρινόταν η ομάδα που πετύχαινε τον μεγαλύτερο αριθμό τερμάτων και στους δύο αγώνες. Σε περίπτωση όπου και στους δύο αγώνες και οι δύο ομάδες σημείωσαν τον ίδιο αριθμό τερμάτων το κάθε τέρμα που σημειώθηκε εκτός έδρας λογιζόταν διπλό. Η ομάδα που με βάση το σύστημα αυτό, έχει τα περισσότερα τέρματα προκρινόταν στον επόμενο γύρο. Στην περίπτωση που και οι δύο ομάδες είχαν επιτύχει τον ίδιο αριθμό τερμάτων στην έδρα τους ή εκτός έδρας, δινόταν ημίωρη παράταση ευθύς μετά το τέλος του δεύτερου αγώνα. Αν κατά τη διάρκεια της παράτασης  και οι δύο ομάδες επιτύγχαναν τον ίδιο αριθμό τερμάτων τα τέρματα που σημειώθηκαν εκτός έδρας λογίζονταν διπλά (δηλαδή προκρινόταν η φιλοξενούμενη ομάδα). Στην περίπτωση που κατά τη διάρκεια της παράτασης δεν σημειώνονταν τέρματα, η πρόκριση καθοριζόταν με την εκτέλεση πέναλτι.
Ο τελικός ήταν μονός.
Ιωάννης Προκοπίδης

Βιογραφία

Γεννήθηκε το 1909 στην Άτρα της Χαλδίας του Πόντου. Εξελέγη βουλευτής Πέλλης  με την ΕΡΕ το 1956 ,  1958 ,  1961,   1963,  1964 και με τη Νέα Δημοκρατία το 1974 και το 1977. Στις εκλογές του 1974 εξελέγη βουλευτής συγκεντρώνοντας 9.045 ψήφους.
Απεβίωσε σε ηλικία 80 ετών στη Θεσσαλονίκη τον Σεπτέμβριο του 1989 και κηδεύτηκε στις 13 Σεπτεμβρίου από τον ιερό ναό Αγίου Δημητρίου της συμπρωτεύουσας. 
Με την σύζυγό του, Παρθένα Πολατίδου, απέκτησαν μία κόρη.
Ρούζιτσι (Γκρούντε)

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Αριοβαρζάνης της Φρυγίας

Βιογραφία

Ήταν μάλλον γιος τού Φαρνάκη Β΄ σατράπη της Φρυγίας. Έτσι αδελφός του ήταν ο Φαρνάβαζος Β΄ της Φρυγίας και ίσως ο Μιθριδάτης της Καππαδοκίας, καθώς οι τρεις τους διοίκησαν την ίδια περιοχή στο τέλος τού 5ου αι. πΧ. 
Ο Αππιανός αναφέρει, ότι ήταν από πλάγιο κλάδο των Αχαιμενιδών. Είναι πολύ πιθανό να είναι ίδιος με τον Αριοβαρζάνη, που περί το 407 απεστάλη από την Περσία στις πόλεις της Ελλάδας και καλλιέργησε φιλία με την Αθήνα και τη Σπάρτη. Ο Αριοβαρζάνης οδήγησε τους πρέσβεις της Αθήνας το 405 πΧ στην παραθαλάσσια πόλη του, την Κίο της Μυσίας, αφού πιο πριν ήταν κρατούμενοι για τρία έτη με διαταγές τού Κύρου του νεότερου. 
Στο τέλος τού 5ου αι. πΧ αναφέρεται ως υποσατράπης στη Μ. Ασία και έπειτα φαίνεται, πως διαδέχθηκε τον μάλλον μεγαλύτερο αδελφό του Φαρνάβαζο Β΄ ως σατράπης της Φρυγίας & Λυδίας. Τις περιοχές τις είχε λάβει ο Φαρνάβαζος Β΄, όταν αναχώρησε για την Αυλή της Περσίας για να νυμφευτεί την Απάμα, κόρη τού Αρταξέρξη Β΄. Έτσι ο Αριοβαρζάνης έγινε κυβερνήτης της επαρχίας της Φρυγίας παρά τον Ελλήσποντο. Ζούσε τη δεκαετία τού 370 πΧ και έλαβε υψηλότερες θέσεις στην Περσία. Βοήθησε τον Ανταλκίδα το 388 πΧ.

Η πρεσβεία στους Δελφούς

Το 369 πΧ θα κατείχε υψηλή θέση στην Αυλή, καθώς έστειλε πρεσβεία με αρχηγό τον Φιλίσκο της Αβύδου στην Ελλάδα. Ο Αριοβαρζάνης, τρεις γιοί του και ο Φιλίσκος έγιναν Αθηναίοι πολίτες. Η αξιοσημείωτη αυτή τιμή δηλώνει, πως πρόσφερε σημαντικές υπηρεσίες στην πόλη. 
Ο Διόδωρος Σικελιώτης τον αποκαλεί σατράπη της Φρυγίας και ο Κορνήλιος Νέπως σατράπη της Λυδίας, Ιωνίας & Φρυγίας, που εξεγέρθηκε το 362 εναντίον τού Αρταξέρξη Β΄. Ο Δημοσθένης μιλά για τον σατράπη και τους τρεις γιούς του, που έγιναν πρόσφατα Αθηναίοι πολίτες. Τον αναφέρει ξανά το επόμενο έτος και λέει, πως οι Αθηναίοι έστειλαν τον Τιμόθεο στρατηγό προς βοήθειά του· όταν όμως ο Τιμόθεος είδε, πως ο Αριοβαρζάνης ήταν ανοικτά σε εξέγερση εναντίον τού βασιλιά, αρνήθηκε να τον συνδράμει.

Η μεγάλη εξέγερση των σατραπών

Όταν ο αδελφός του Αρτάβαζος Β΄ τού ζήτησε τη σατραπεία, ο Αριοβαρζάνης αρνήθηκε να τη δώσει. Τελικά το 366 πΧ ο Αριοβαρζάνης προσχώρησε με μία ανεπιτυχή εξέγερση των σατραπών της δυτικής Μ. Ασίας εναντίον τού Αρταξέρξη Β΄ (Εξέγερση των σατραπών). Αρκετοί σατράπες έλαβαν το μέρος τού Αριοβαρζάνη, όπως ο Μαύσωλος της Καρίας (για λίγο), ο Ορόντης Α΄ της Αρμενίας, ο Αυτοφραδάτης της Λυδίας και ο Δατάμης της Καππαδοκίας. Οι επαναστάτες σατράπες έλαβαν υποστήριξη από τον φαραώ της Αιγύπτου, από την Τέω και μερικές Ελληνικές πόλεις, όπως η Σπάρτη, της οποίας ο βασιλιάς Αγησίλαος Β΄ της Σπάρτης ήλθε με μισθοφόρους για να συνδράμει.
Ο Αριοβαρζάνης άντεξε μία πολιορκία στο Αδραμύττιο το 366 πΧ από τον Μαύσωλο και τον Αυτοφραδάτη, ώσπου ο Αγησίλαος Α΄ διαπραγματεύθηκε την απόσυρση των πολιορκητών. Ο Αριοβαρζάνης προδόθηκε από τον γιο του Μιθριδάτη Α΄ της Κίου στον βασιλιά, ο οποίος σταύρωσε τον Αριοβαρζάνη.
Σμαράγδα Μουρούζη

Βιογραφικά στοιχεία

Γεννήθηκε στο Ιάσιο το 1806. Ανήκε στον ηγεμονικό Μολδαβικό Οίκο των Στούρτζα. Σπούδασε στην Βιέννη και συμπλήρωσε τις σπουδές της και σε άλλες Ευρωπαϊκές πόλεις. Παντρεύτηκε τον Αλέξανδρο Βάλσα, που επί της ηγεμονίας του Μιχαήλ Στούρζα έγινε Υπουργός των Εκκλησιαστικών της Μολδαβίας. Θυγατέρες της από αυτόν τον γάμο ήταν οι Ελένη Ν. Μαυροκορδάτου και Σοφία Δημητρίου Μαυροκορδάτου.
Μετά τον θάνατο του συζύγου της ξαναπαντρεύτηκε και πήρε τον Αλέξανδρο, γιο του διερμηνέα της Πύλης Κωνσταντίνου Μουρούζη.
Ήλθε στην Αθήνα το 1851 και παρέμεινε ως τον θάνατό της. Είχε σπάνια μόρφωση και διακρίθηκε ως επιφανής δέσποινα της πόλης των Αθηνών. Έκανε πολλές αγαθοεργίες.
Πέθανε στις 13 Σεπτεμβρίου 1884.
Χαράλαμπος Σαϊπάς

Ποδοσφαιριστής

Ο Μπάμπης Σαϊπάς γεννήθηκε στις 15 Δεκεμβρίου του 1952 και ξεκίνησε την ποδοσφαιρική του σταδιοδρομία στο τοπικό πρωτάθλημα της Ε.Π.Σ. Βοιωτίας την περίοδο 1966-67 με την ομάδα του χωριού του τον Πανγεωργικό, στον οποίο και έκλεισε την καριέρα του, πολλά χρόνια αργότερα. Το καλοκαίρι του 1970 υπέγραψε στο  Λεβαδειακό, από τον οποίο το 1975 ήρθε στον Πανιώνιο, με τον οποίο αγωνίστηκε ως το 1981 στη θέση του επιτελικού χαφ. Αποκορύφωμα της καριέρας του υπήρξε η κατάκτηση του  Κυπέλλου Ελλάδος το 1979. Η συμβολή του στην πορεία του Πανιωνίου ήταν καθοριστική και αγωνίστηκε στο α΄ ημίχρονο του τελικού. Την επόμενη σεζόν αγωνίστηκε με τον Πανιώνιο στο Κύπελλο Κυπελλούχων, στη μεγαλειώδη πρόκριση επί της Τβέντε με 4-0, 1-3 και στον άτυχο αποκλεισμό από την ΙΦΚ Γκέτεμπορκ (σκορ: 1-0, 0-2). Τερμάτισε την καριέρα του στην Α΄ Εθνική το 1981, αλλά συνέχισε να αγωνίζεται, πλησιάζοντας στις 500 συμμετοχές στα Εθνικά Πρωταθλήματα.

Προπονητής

Αφού πρώτα πέρασε από την τεχνική ηγεσία αρκετών ομάδων της Αττικής, από το 1993 εργάζεται ως προπονητής στα τμήματα υποδομής του Πανιωνίου.
Προστακτικός προγραμματισμός

Στην πληροφορική καλούμε προστακτικό προγραμματισμό (Αγγλικά: Imperative programming), σε αντίθεση με το δηλωτικό προγραμματισμό, ένα προγραμματιστικό υπόδειγμα όπου το ζητούμενο κατασκευάζεται / υπολογίζεται αλλάζοντας την κατάσταση του υπολογιστή μέσω εντολών. Η ιδέα είναι ότι έχουμε εντολές/statements που συνήθως μοιράζονται κοινές μεταβλητές. 
Το υπόδειγμα αυτό ακολουθούν οι διαδικαστικές γλώσσες προγραμματισμού, όπως η Pascal, η C , η Fortran, κ.α., αλλά και πολλές αντικειμενοστρεφείς γλώσσες όπως η Java, η C++, η C#, κ.α. Η ιδέα του προστακτικού προγραμματισμού απορρέει από την αρχιτεκτονική φον Νόιμαν η οποία σχεδιάστηκε την δεκαετία 1940. Κατά την αρχιτεκτονική αυτή η κάθε εντολή (γλώσσας μηχανής) εκτελείται διαδοχικά (σε κάθε κύκλο λειτουργίας του επεξεργαστή). Η μετέπειτα ανάπτυξη των γλωσσών προγραμματισμού υψηλού επιπέδου (όπως για παράδειγμα η Pascal ή η C) βασίστηκαν στην αρχιτεκτονική φον Νόιμαν και υλοποίησαν το υπόδειγμα του προστατικού προγραμματισμό όπου ο  προγραμματισμός γίνεται σε γλώσσα υψηλού επιπέδου. 
Σε μια γλώσσα προστακτινού προγραμματισμού (σε σύγκριση με μια γλώσσα συναρτησιακού προγραμματισμού) έχουμε πολύπλοκη σημασιολογία, πολύπλοκο συντακτικό και η αποδοτική εκτέλεση του προγράμματος είναι ευθύνη του προγραμματιστή. Στην περίπτωση που θέλουμε το πρόγραμμα να εκτελεστεί ταυτόχρονα σε περισσότερους πυρήνες ο προγραμματιστής  πρέπει να το σχεδιάσει το πρόγραμμα και την ταυτόχρονη εκτέλεση, σε αντίθεση σε ένα πρόγραμμα συναρτησιακού προγραμματισμού το οποίο μπορεί να εκτελεστεί ταυτόχρονα χωρίς παραπάνω σχεδίαση από τον προγραμματιστή (λόγω των αναδρομικών κλήσεων συναρτήσεων κλπ).

Παράδειγμα

Αν θέλουμε να υπολογίσουμε το άθροισμα ακέραιων αριθμών από το 1 μέχρι ένα αριθμό n σε κάποια προστακτική γλώσσα προγραμματισμού θα χρησιμοποιούσαμε 2 μεταβλητές οι οποίες θα αλλάζανε τιμές κατά την εκτέλεση του προγράμματος  όπως φαίνεται στο παρακάτω ψευδοκώδικα:
count := 0
total := 0 
repeat
   count := count + 1
   total := total + count
until
   count = n
ή υλοποιημένο στην γλώσσα C++:
int count=0;int total=0;do {
   count++;
   total+=count;} while (count!=n);
 
Στο παράδειγμα αυτό οι τιμές των μεταβλητών count και total κατά την διάρκεια εκτέλεσης του κώδικα αλλάζουν τιμές μέχρι να υπολογιστεί το άθροισμα και αυτό ο τύπος προγραμματισμού λέγεται προστακτικός. Το πρόβλημα αυτό θα μπορούσε να λυθεί με μια αναδρομική συνάρτηση πάνω σε μια λίστα με τιμές 1..n μεθοδολογία η οποία δεν συνηθίζεται στον προστακτικό προγραμματισμό αλλά στον δηλωτικό προγραμματισμό όπως φαίνεται στην αναδρομική κλίση λίστας με 3 αριθμούς:
   sum [1,2,3]
= 1 + sum[2,3]
= 1 + (2 + sum[3])
= 1 + (2 + (3 + sum[]))
= 1 + (2 + (3 + 0))
= 6
Πολυδεύκης (δορυφόρος)

Τροχιά

Σε σχέση με τα υπόλοιπα σώματα που περιφέρονται γύρω από τον Κρόνο και για τα οποία ισχύουν οι υπολογισμοί του Λαγκράνζ (δηλαδή μικροί δορυφόροι που περιφέρονται στην ίδια τροχιά με κάποιον άλλο μεγαλύτερο δορυφόρο), ο Πολυδεύκης είναι αυτός που περιφέρεται πιο μακρυά από το «σημείο Λαγκράνζ» του (σημείο όπου η έλξη του Κρόνου πάνω στον μικρό δορυφόρο, εξουδετερώνει την έλξη της Διώνης πάνω του - O Πολυδεύκης κινείται γύρω από το σημείο Λαγκράνζ L₅, δηλαδή στην κορυφή ενός ισόπλευρου τριγώνου με πλευρά την απόσταση Κρόνου-Διώνης). Καθώς το σημείο L₅ είναι σημείο ευσταθούς ισορροπίας (ο λόγος των μαζών του Κρόνου προς της Διώνης είναι μεγαλύτερος του 24,96) ο Πολυδεύκης δεν μπορεί ποτέ να ξεφύγει από την τροχιά του. Το λίκνισμα του Πολυδεύκη τον μετατοπίζει από το L₅ κατά 31,4°, με κατεύθυνση μακρυά από τη Διώνη, και 26,1° με κατεύθυνση προς αυτή, με μία περίοδο 790,931 μέρες. Έτσι, η ακτίνα της τροχιάς του διαφέρει σε σχέση με την ακτίνα της Διώνης κατά ± 7.660 χιλιόμετρα.

Μορφολογία

Το σχήμα του Πολυδεύκη είναι ωοειδές. Αυτό φάνηκε καθαρά στην εικόνα ανακάλυψής του που πάρθηκε από το Κασσίνι-Χόιχενς, αλλά και από τις δύο νέες φωτογραφίες του που πάρθηκαν από το ίδιο σκάφος, στις 3 Μαΐου του 2011.